પણ… બીજી બધી વાતોની જેમ બ્લોગ્સને પણ શરૂ કરવા ખૂબ સહેલા છે અને જાળવવા – ચલાવવા મુશ્કેલ છે. સામાન્ય રીતે અહીં જે લોકો પાસે કહેવા માટે ઘણું છે, વહેંચવા માટે ઘણું છે તેમની પાસે સમય નથી અને જેમની પાસે સમય છે, તેમની પાસે સામાન્ય રીતે કહેવા કે વહેંચવા મટે ખૂબ જ ઓછું હોય છે. એવા સંજોગોમાં બ્લોગરો કોપી પેસ્ટને રવાડે ચડે છે અને અન્ય બ્લોગ્સ કે વેબસાઈટ્સ પરથી કૃતિઓ મૂક્યા કરે છે. એક ઉમદા બ્લોગરે એ વાત યાદ રાખવી ઘટે કે વાચક નાવિન્ય ઝંખે છે, ઉપયોગીતા અને સ્પષ્ટતા ઝંખે છે અને સૌથી અગત્યનું તે આનંદ ઝંખે છે. જો કે હવે તો આવા બનાવો પણ ખૂબ ઓછા થઈ રહ્યા છે. નોકરી અને કૌટુંબીક જવાબદારીઓની વચ્ચે અને સમયના સતત અભાવની સાથે પણ અક્ષરનાદ રોજ શોધીને ટાઈપ કરીને એક કૃતિ મૂકવાના પોતાના પ્રયાસને વળગી રહી શક્યું છે એ માટે જવાબદાર છે ફક્ત વાંચકમિત્રો – વડીલોનો સતત પ્રતિભાવ અને હૂંફ.